बाबा सुमेर सिंह
बाबा सुमेर सिंह 'साहबजादे' (१८४७ आजमगढ़ -- ) भारतेन्दु युग के हिन्दी कवि थे। वे पटना के हरमंदिर साहब गुरुद्वारा के महन्त थे। सन १८९७ ईस्वी में उन्होने 'कविसमाज' बनाया था। वे कृष्णभक्त कवि थे। ब्रजभाषा में लिखे हुए इनके पद्य बिहार और उत्तर प्रदेश में लोकप्रिय रहे। शृंगार रस के चर्चित कवि के रूप में इनकी ख्याति रही। कविता में वे अपना नाम 'हरिसुमेर' रखते थे। बाबा सुमेर सिंह, अयोध्या सिंह उपाध्याय 'हरिऔध' के काव्य गुरु थे। बाबा सुमेर की नुकृति में ही अयोध्या सिंह ने अपना नाम 'हरिऔध' रखा था। बाबा जी अपने निजामाबाद निवास के दौरान वहाँ के गुरुद्वारे में प्रत्येक रविवार को एक काव्य गोष्ठी रखते थे, उसमें 'हरिऔध' भी सम्मिलित होते थे।